James Perch. James Robert Perch () (1985-yil 28-sentyabrda tugʻilgan) — angliyalik professional futbolchi, u „Mansfield Town“ jamoasida himoya va yarim himoyada sifatida oʻynaydi. Faoliyati. Nottingham Forest. Perch, Nottingemshire shtatining Mansfield shahrida tugʻilgan va oʻz faoliyatini Nottingham Forestda boshlagan. U oʻzining debyut mavsumida 22 oʻyinida maydonga tushdi, Forest „Futbol Ligasi chempionati“dan tushib ketdi. Uning birinchi professional goli oʻsha mavsumda, „Futbol Ligasi kubogi“ning 3-raundida Doncaster Roversga qarshi oʻyinning 63-daqiqasida kiritildi. Birinchi mavsumdan soʻng u qolish muddatini yana 2 yilga uzaytirish uchun yangi shartnoma imzoladi. U ligaga yangi koʻtarilgan "Newcastle United"ga oʻtishdan oldin Forest uchun 200 dan ortiq oʻyin oʻtkazdi. Newcastle United. 2010-yil 5-iyulda Perch "Newcastle United" bilan toʻrt yillik shartnoma asosida taxminan 1 million funt sterling evaziga shartnoma imzoladi. Forest oʻsha yilning yanvar oyida „Newcastle“ning transfer taklifini rad etgan edi. U „Newcastle“ safida 2010-yilning 16-avgustida "Manchester United"ga qarshi oʻyinda (3:0) magʻlubiyatga uchragan. 2010-yil 18-sentabrda u ligadagi dastlabki beshta o‘yinda beshta sariq kartochka olgan birinchi futbolchi bo‘lib, Premer-liganing yangi rekordini o‘rnatdi. Uning „Newcastle“dagi yagona goli Premer-ligada „Old Trafford“da "Manchester United"ga qarshi oʻyinda kiritildi, ammo, jamoa 4:3 hisobida magʻlub boʻldi. Wigan Athletic. 2013-yilning 3-iyulida Perch yaqinda Angliya kubogi sohibi boʻlgan „Wigan Athletic“ga o‘tib, klub bilan to‘rt yillik shartnoma imzoladi. Transfer narxi oshkor etilmagan, biroq 750 ming funt atrofida boʻlishi taxmin qilingandi. Perch 2013-yilning 3-avgustida „Wigan“ uchun ligadagi debyutini mehmonda „Barnsley“" ustidan 4:0 hisobida o‘tkazdi. U klubdagi ilk golini 2014-yilning 9-martida Angliya Premer-ligasi doirasidagi "Manchester City"ga qarshi o‘yinda (2:1) kiritib, „Wigan“ga ketma-ket ikkinchi yil Angliya kubogi yarim finaliga chiqishga yordam berdi. Queens Park Rangers. 2015-yilning 31-iyulida Perch Chempionshipning „Queens Park Rangers“ klubi bilan nomaʼlum to‘lov evaziga uch yillik shartnoma imzoladi. Perch oʻzining debyutini 2015\2016-yilgi chempionat mavsumining birinchi oʻyinida oʻtkazdi, natijada „Charlton Athletic“ga qarshi 2:0 hisobida magʻlub boʻldi, u butun oʻyin daqiqasini oʻynadi. Scunthorpe United. U 2018-yilning avgustida „Scunthorpe United“ga kelib, ikki yillik shartnoma imzolagan. Mansfield Town. Perch 2020-yil avgust oyida o‘zining tug‘ilgan shahri „Mansfield Town“ klubi bilan shartnoma imzolagan. U 2021-yil avgust oyida bosh suyagini sindirib olgan, bu esa uni 2021\2022-yilgi mavsumda maydonga tusha olmasligiga sabab bo‘lgandi. Perch 2022-yilning yanvarida kutilganidan tezroq mashgʻulotlarga qaytdi. va 15-mart kuni Port „Vale“ga qarshi oʻyinda asosiy tarkibga qaytdi. Yutuqlari. Nottingham Forest